Ka üks sõber ütles minu haigusest  kuuldes, et kui ikka kurk valutab, oleks pidanud antibiotse võtma. Juba Argentinas oli minu meelest imelik, et antibiootikumid on vabalt käsimüügis saadaval. Mitte kõik muidugi, aga mingi osa. Eestis ma küll ei tea, et saaks vabalt antibiotse osta apteegist ilma retseptita. Üldse on igasugused terviseküsimused brasiillastele omamoodi kinnismõtteks. Näiteks sama sõber teatas väga konkreetselt, et ta lohistab mind karvupidi homme arsti juurde, kui ma ei parane. Mina jällegi ei saanud aru, miks peab mingi tühise  külmetuse pärast, mis kestab ilmselt vaid paar päeva, arsti juurde minema. See oli ju juba eile täiesti etteaimatav, et mul täna häält ei ole. Alati juhtub nii, milleks tühjast tüli teha…